टी-२० क्रिकेट : लीलाराम उमावि र लुम्बिनी इन्जिनियरिङ कलेज विजयी
रुपन्देहीको भैरहवामा जारी अन्तरकलेज जिल्लास्तरीय ‘साई ग्लोबल कप-२०७९’ टी–२० क्रिकेट प्रतियोगितामा बिहीबार सम्पन्न दुई खेलमा लीलाराम न्यौपाने उच्च मावि र लुम्बिनी इन्जिनियरिङ कलेज विजयी भएका छन् । सिद्धार्थ रंगशालामा भएका खेलमा मौसमले प्रभावित भएपछि पहिलो खेल ५ ओभरमा खेलाइएको थियो ।
तिलोत्तमा — रुपन्देहीको भैरहवामा जारी अन्तरकलेज जिल्लास्तरीय ‘साई ग्लोबल कप-२०७९’ टी–२० क्रिकेट प्रतियोगितामा बिहीबार सम्पन्न दुई खेलमा लीलाराम न्यौपाने उच्च मावि र लुम्बिनी इन्जिनियरिङ कलेज विजयी भएका छन् । सिद्धार्थ रंगशालामा भएका खेलमा मौसमले प्रभावित भएपछि पहिलो खेल ५ ओभरमा खेलाइएको थियो ।पहिलो खेलमा लुम्बिनी वाणिज्य क्याम्पस बुटवललाई लीलारामले ३८ रनले पराजित गरेको छ । टस हारेर ब्याटिङको निम्तो पाएको लीलारामले निर्धारित ५ ओभरको खेलमा बिना कुनै क्षति ७९ रन बनाएको थियो । उसका लागि तुलबहादुर थापाले १७ बलमा ५ चौका र ३ छक्काको मद्दतले ४९ रन बनाउँदै म्यान अफ द म्याच घोषित भए । यस्तै, विजय कोहारले १३ बलमा ५ चौकाको मद्दतले २९ रन बनाए ।लुम्बिनी वाणिज्यले जितका लागि पाएको ८० रनको लक्ष्य पछ्याउने क्रममा निर्धारित ५ ओभरमा २ विकेट गुमाउँदै ४१ रनमात्र बनाउन सक्यो । लीलारामका रमेश कुर्मीले २ विकेट लिए ।त्यसैगरी, अर्को खेलमा लुम्बिनी इन्जिनियरिङ कलेज ६ विकेटले विजयी भएको छ । टस जितेर ब्याटिङ गरेको बुटवल मोडल कलेजले निर्धारित २० ओभरको खेलमा १६ ओभर ३ बलमा सबै विकेट गुमाई ९० रन बनाएको थियो । बुटवल मोडलका लागि विशाल भण्डारीले सर्बाधिक २१ तथा अशोक मौर्यले २० रन बनाए पनि अरुले दोहोरो अंकको योगफल बनाउन सकेनन् ।लुम्बिनी इन्जिनियरिङका राजन खत्रीले ४ विकेट लिँदै म्यान अफ द म्याचबाट पुरस्कृत भए । त्यस्तै सुरजप्रसाद पाठकले २ तथा विजय बस्नेत, प्रनिश गिरी तथा सरोज भुसालले समान १/१ विकेट लिएका थिए । जितका लागि पाएको ९१ रनको लक्ष्यलाई लुम्बिनी इन्जिनियरिङले १३ ओभर ४ बलमा ४ विकेटको क्षतिमा लक्ष्य पूरा गर्दै विजयी भयो । उसका लागि विशाल न्यौपानेले सर्वाधिक २७ रन (नटआउट) को योगदान दिए भने रोशन अर्यालले १९, मनिष पाण्डेले १२ र विजय बस्नेतले १० रनको योगदान गरे । बुटवल मोडलका रामकुमार गुप्ताले २ तथा रुपेश बस्याल र आयान खानले समान १–१ विकेट पाए ।रुपन्देही क्रिकेट संघको आयोजनामा भएको प्रतियोगिता पुस १६ गतेसम्म चल्नेछ । प्रतियोगितामा रुपन्देहीका निजी तथा सामुदायिक गरी २० वटा कलेजको सहभागिता छ । प्रतियोगितामा विजेताले ४० हजार र ट्रफी तथा उपविजेताले २० हजार रुपैयाँ र ट्रफी प्राप्त गर्नेछन् ।त्यसैगरी म्यान अफ द सिरिजले ५ हजार रुपैयाँ, बेष्ट ब्याटर तथा बेष्ट बलरले जनही २ हजार ५ सय तथा प्रत्येक दिनको म्यान अफ द म्याचलाई १ हजार रुपैयाँले पुरस्कृत गरिने संघका सचिव संजय गुरुङले जानकारी दिए । प्रतियोगितामा अनुशासित एक टिमलाई समेत पुरस्कृत गरिने आयोजकले जनाएको छ । 